28/06/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Anuncio levantamento actas previas á ocupación. Obra: modificado nº 2 corredor Brión-Noia. Treito: Brión-Martelo. Clave: AC/03/008.01.3.1-M2. Termos municipais: Brión, Lousame e Rois

Resolución do 8 de xuño de 2010 do servizo de Infraestruturas da Coruña pola que se sinala a data para o levantamento de actas previas á ocupación dos bens e dereitos afectados polas obras de proxecto modificado número 2 do Corredor Brion - Noia, treito: Brion - Martelo, clave ACI03/008.01.3.1-M2, termos municipais de Brion, Rois e Lousame. O artigo 28 do vixente Estatuto de Autonomía establece no seu apartado 2° a competencia da Comunidade Autónoma galega no desenvolvemento lexislativo e a execución da lexislación do Estado en materia de expropiación forzosa. Con data de 12 de abril de 2007 a Xunta de Galicia procedeu á declaración da utilidade pública e urxente a ocupación dos bens e dereitos necesarios a efectos de expropiación para a mencionada obra por decreto 78/2007, publicado no diario oficial de Galicia de data de 3 de maio de 2007. Con data de 19 de malo de 2010 a directora xeral de Infraestruturas, por delegación do conselleiro de Medio Ambiente, Territorio e Infraestruturas aprobou o proxecto modificado número 2 do Corredor Brion - Noia, treito: Brion - Martelo, clave AC/03/008.01.3.1-M2. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954 e 56 e seguintes do regulamento para a súa aplicación, este servizo, en uso das facultades que Ile confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios dos concellos de Brion, Lousame e Rois, para que comparezan no lugar, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar das fincas se o consideran necesario. Lugar: centro social polivalente de Brion Data: 21 de xullo de 2010 Hora: das 09:30 ás 13:30 horas Lugar: casa consistorial do concello de Lousame Data: 21 de xullo de 2010 Hora: ás 09:30 horas Lugar: local social de Urdilde Data: 19 de xullo de 2010 dende Agrafojo Iglesias até Lois Boullón Data: 20 de xullo de 2010 dende Benito Miguel Haykanush Lumley Calull até a Z Hora: das 09:30 ás 13:30 horas A relación de titulares cos bens e dereitos afectados, así como o plano parcelario correspondente estarán expostos nos concellos de Brion, Lousame e Rois e no servizo de Infraestruturas da Coruña (Praza Luis Seane, s/n 8ª planta 15071 — A Coruña). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e o último recibo da contribución podendo facerse acompañar, pola súa conta, se o estiman oportuno, dos seus peritos e notarios. Así mesmo, e no cumprimento do establecido no artigo 56 do regulamento da lei de expropiación forzosa ábrese información pública durante un prazo de quince días, contados a partir do seguinte ó da publicación desta resolución e até o momento do levantamento da acta previa á ocupación correspondente, a fin de que os interesados poidan formular por escrito, ante este servizo de infraestruturas da Coruña, Praza Luis Seoane, s/n 8ª planta, as alegacións que estimen pertinentes co obxecto de emendar posibles erros padecidos ó relaciona-los bens afectados pola urxente ocupación. O xefe do servizo Josep Marti Michael Stephen Lamchachty Harpa